open-index/open-wikipedia-markdown huggingface dataset:
Kibaha

**Kibaha** er hovedstad i regionen Pwani i Tanzania. Byen ligger i distriktet med samme navn, og utgjør en av de ni kretsene i distriktet. I folketellinga i 2002 hadde byen &nbsp;innbyggere.

Kibaha begynte i 1965 som et prosjektområde finansiert og bygget  opp under ledelse av svensk utviklingshjelp (SIDA) i samarbeidet med norsk utviklingshjelp (NORAD), dansk og finsk utviklingshjelp. Her ble det etablert Kibaha Secondary School (gutteskole med 700 elever), Health Center (sykehus), en bananplantasje, kvegfarm  og Technical Work Shop. I  en periode bodde over 20 familier fra Norden på prosjektet, med egen 1-7-skole for de nordiske barna (Nordic Primary School) med så vidt over 20 elever på det meste. Prosjektet ble i sin helhet overdratt til Tanzania i 1974, og de siste hjelpearbeidere dro hjem.
Norsk kulturråds oversetterpris

**Norsk kulturråds oversetterpris** ble utdelt av Norsk kulturråd fra 1968 til 1994.

* 1968 – Sigmund Skard
* 1969 – Eli Krog
* 1970 – Nils Lie
* 1971 – Hartvig Kiran
* 1972 – André Bjerke
* 1973 – Trygve Greiff
* 1974 – Carl Fredrik Engelstad
* 1975 – Olav Rytter
* 1976 – Lotte Holmboe
* 1977 – Odd Bang-Hansen
* 1978 – Axel Amlie
* 1979 – Carl Hambro
* 1980 – Kjell Risvik
* 1981 – Peter Magnus
* 1982 – Herbert Svenkerud
* 1983 – Ivar Eskeland
* 1984 – Albert Lange Fliflet
* 1985 – Gunnel Malmström
* 1986 – Halldis Moren Vesaas
* 1987 – Geir Kjetsaa
* 1988 – Paal Brekke
* 1989 – Aud Greiff
* 1990 – Anne-Lisa Amadou
* 1991 – Isak Rogde
* 1992 – Jan Erik Vold
* 1993 – Olav Angell
* 1994 – Kari Risvik

## Referanser


## Litteratur

*
Leikåstjern

**Leikåstjern** (eller Leikåstjenn) er et vann på Mangenskogen øst for tettstedet Lierfoss i Aurskog-Høland kommune i Akershus. Steinbekken renner fra Leikåstjern ned mot Mangen.

## Kilder
*Kommunens kartgrunnlag
Afro-jazz

**Afro-jazz** refererer til jazz som er betydelig påvirket av afrikansk musikk. Det er vanlig å blande elementer fra sørafrikansk marabi, swing og amerikansk jazz for å skape en slags fusion.

Det første bandet som spilte denne typen musikk var det sørafrikanske bandet *[[Jazz Maniacs]]* stiftet av Solomon Cele i 1935.

## Referanser
Dulutisjøen

**Dulutisjøen** er en kratersjø i regionen Arusha i Tanzania, mellom byene Arusha og Moshi, i nærheten av Arusha nasjonalpark. Den ligger sør for nasjonalparken, og er fylt med vann året rundt. I motsetning til mange andre innsjøer i regionen har denne ferskvann.

## Referanser


## Eksterne lenker
*
Hinterer Brochkogel

**Hinterer Brochkogel** er en topp i Weißkamm-gruppen i Ötztal-Alpene i Tirol i Østerrike.

## Eksterne lenker
*
Jipesjøen

**Jipsjøen** er en innsjø på grensa mellom Tanzania og Kenya. Den ligger på 704&nbsp;meters høyde nedenfor Kilimanjaro i Tanzania, og har sitt tilløp fra Kilimanjaro og Parefjellene. På den kenyanske sida ligger den i Tsavo-West nasjonalpark.

Forverring av vannkvaliteten i innsjøen og synkende overflatenivå har gjort situasjonen ille for den trua fiskearten *[[Oreochromis jipe]]*, og har ødelagt grunnlaget for fisking i innsjøen. Det er estimert at størrelsen på innsjøen har minka med 80 % de siste 40&nbsp;åra. Datagrunnlaget angående sjøen er lite, men det antas at volumet på innsjøen har sunket fra 60 til 20&nbsp;millioner kubikkmeter de siste 10&nbsp;åra.

## Referanser
Lakrismjeltfrøvikler

**Lakrismjeltfrøvikler** (*Grapholita pallifrontana*) er en sommerfugl i gruppen av viklere (Tortricidae). 

## Utseende
En liten (vingespenn 9-12 millimeter), mørkbrun vikler. Forvingen har en kremgul flekk med brun midtstripe ved bakkanten, ved framkanten ca. åtte hvite flekker, dessuten et smalt, krumt, mørkt metallisk (blyfarget) tverrbånd i den ytre delen. Bakvingen er mørkbrun.

## Levevis
Larvene utvikler seg i belgene på lakrismjelt (*Astragalus glycyphyllos*).
De voksne viklerne flyr fra mai til juli.

## Utbredelse
Arten er utbredt i Mellom- og Nord-Europa fra Italia i sør til Uppland i Sverige i nord, dessuten i Kaukasus og det nordlige Asia.
I Norge er den funnet på noen lokaliteter på det sørlige Østlandet vestover til Arendal. Den blir vurdert som sårbar (VU) på Norsk rødliste for arter fra 2010.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt *[[Grapholita]]* Treitschke, 1829
******** lakrismjeltfrøvikler, *Grapholita pallifrontana* (Lienig & Zeller, 1846)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/c/cydia_pallifrontana.html
* *Grapholita pallifrontana* på UK Moths: https://web.archive.org/web/20130808041552/http://ukmoths.org.uk/show.php?bf=1243
* Rødlistevurdering for lakrismjeltfrøvikler: http://www.artsportalen.artsdatabanken.no/Rodliste2010/Vurdering/Grapholita+pallifrontana/30434
* Fauna Europaea Web Service (2004) Fauna Europaea version 1.1, utbredelsesdatabase for europeiske dyr: http://www.faunaeur.org/full_results.php?id=439094

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Giovanni de’ Bardi

**Giovanni de’ Bardi, Conte di Vernio** (1534–1612) var en italiensk soldat, komponist og dikter.

Som musikkinteressert mesén ledet Bardi fra ca 1575 til 1592 den estetiserende kretsen *[[florentinske musikkreform|Florentiner Camerata]]*. Han var framfor alt interessert i monodi, en forgjenger for operaen.

Bardi skrev også en regelbok over den florentinske varianten av et fotball/rugby-lignende spill der to lag med «ikke-kriminelle» midler kjempet om å føre en ball over en begrensningslinje, eller som Bardi skriver: *«calcio er et offentlig spill der to fotspillende og ubevæpnede lag ungdommer […] konkurrerer om å føre en opp-pumpet ball over et motstående endepunkt.»*

## Litteratur
* «Camerata», «Giovanni de Bardi» i *[[The New Grove Dictionary of Music and Musicians]]*, red. Stanley Sadie. 20 bind. London, Macmillan Publishers Ltd., 1980. ISBN 1-56159-174-2

## Referanser


## Eksterne lenker
*  Bardi som komponist
Asia-amerikansk jazz

**Asia-amerikansk jazz** er en musikalsk bevegelse som startet i USA av asiatisk/amerikanske jazzmusikere på 70-tallet. West Coast musikere som Gerald Oshita, Glenn Horiuchi, Anthony Brown, Jon Jang, Mark Izu, og Russel Baba, samt New Yorkere som Fred Ho og Jason Kao Hwang, begynte å lage en hybrid musikk som reflekterte forfedrenes arv og erfaringer som asiatiske amerikanere, men som var på samme tid også røtter i jazz.

De fleste av de første musikerne knyttet til bevegelsen var av japansk eller kinesisk opphav, men mer nylig musikere av filippinske, vietnamesisk, indisk, og iranske avstamning har også blitt aktive.
## Musikere knyttet til den Asia-amerikansk jazz bevegelsen
*Gabe Baltazar 
*Anthony Brown (musician) 
*Jeff Chan 
*Jiebing Chen 
*Charmaine Clamor (creator of "jazzipino") 
*Bobby Enriquez 
*Gene Ess 
*Hiroshima 
*Fred Ho 
*Glenn Horiuchi 
*Jason Kao Hwang 
*Susie Ibarra 
*Vijay Iyer 
*Mark Izu 
*Jon Jang 
*Jin Hi Kim 
*Robbie Kwock 
*Liu Qi-Chao 
*Lee Pui Ming (based in Canada) 
*Melecio Magdaluyo 
*Miya Masaoka 
*Hafez Modirzadeh 
*Dawn Xiana Moon 
*Meg Okura 
*Gerald Oshita 
*Tom Toyama 
*Jordan White 
*Francis Wong
Jacopo Corsi

**Jacopo Corsi** (1561–1602) var en italiensk komponist og kunstmesén fra senrenessansen og tidligbarokken.

Corsi var en venn av komponisten Jacopo Peri. Sammen forsøkte de å gjenskape de greske antikke dramaer i musikk. Samarbeidet kulminerte i musikkhistoriens første opera, *Dafne*, «dramatiske fabler» i en prolog og seks scener med libretto av Ottavio Rinuccini. Verket ble første gang oppført våren 1598 i Corsis hus.

## Kilder
* Curtis Price (red.), *The Early Baroque Era. From the late 16th century to the 1660s*, The Macmillan Press Limited, London, 1993, ISBN 0-13-223793-8 (paperback)

## Referanser
OrbitArena

**OrbitArena AS** (tidligere Eidsvoll Industri A/S) er en arbeidsinkluderingsbedrift som ble opprettet i 1968. 

## Bakgrunn og virksomhet
OrbitArena jobber med arbeidsinkludering gjennom veiledning og opplæring i samarbeid med NAV og arbeidsgivere. De har rundt 100 deltakere i ulike tiltak og kurs, og sysselsetter ca. 85 årsverk. Selskapet driver også med plastlaminering av bøker og har en avdeling som utfører oppussing og rehabilitering.

Eiere er kommunene Ullensaker, Eidsvoll, Nannestad og Hurdal, samt Akershus fylkeskommune og lokale bedrifter. Årlig omsetning er på ca. 60 millioner kroner.   

OrbitArena har fått anerkjennelse for sitt arbeid med arbeidsinkludering.

## Referanser


## Eksterne lenker

* Offisielt nettsted
Mjeltfrøvikler

**Mjeltfrøvikler** (*Grapholita aureolana*) er en sommerfugl i gruppen av viklere (Tortricidae).

## Utseende
En nokså liten (vingespenn 11-13 millimeter), tettbygd, mørkt brunlig vikler. Forvingen har en kommaformet, hvit flekk ved bakkanten, ca. åtte hvite flekker langs framkanten og en lys tverrstrek i den ytre delen. Bakvingen er brun.

## Levevis
Arten lever i fjellet. Larvens næringsplante er ikke kjent med sikkerhet, men man antar det kan være setermjelt (*Astragalus alpinus*).

## Utbredelse
Arten er utbredt i høyereliggende områder i Mellom- og Nord-Europa og finnes også i det nordlige Asia.
I Norge er den funnet i indre fjellstrøk fra Oppland til Finnmark.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt *[[Grapholita]]* Treitschke, 1829
******** mjeltfrøvikler, *Grapholita aureolana* Tengström, 1848

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/c/cydia_aureolana.html
* Fauna Europaea Web Service (2004) Fauna Europaea version 1.1, utbredelsesdatabase for europeiske dyr: http://www.faunaeur.org/full_results.php?id=439098

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Ottavio Rinuccini

**Ottavio Rinuccini** (1562–1621) var en italiensk poet, hoffmann og librettist fra senrenessansen og tidligbarokken. 

Mange av samtidens musikere tonesatte Rinuccinis dikt. I  dag huskes han hovedsakelig fordi han sto bak librettoen til Jacopo Peris *Dafne* (1597), som sannsynligvis er musikkhistoriens første opera.

## Verk
* Rinuccini skrev tekster for noen av de intermedio som ble brukt under framføringen av *La pellegrina* til bryllupet mellom storhertug av Toscana Ferdinando de' Medici og Christina av Lorraine i mai 1589.
* Libretto for Jacopo Peris opera *Dafne*, urframføring tidlig i 1598
* Pastoralen *Euridice*, brukt som libretto for Peris opera, *Euridice* og Giulio Caccinis opera med samme navn.
* Libretto for Claudio Monteverdis *[[L'Arianna]]*, urframført i 1608
* Libretto for Claudio Monteverdi *Il ballo delle ingrate*, urframført i 1608.

## Litteratur
* 
*
* Curtis Price (red.), *The Early Baroque Era. From the late 16th century to the 1660s*, The Macmillan Press Limited, London, 1993, ISBN 0-13-223793-8 (paperback)

## Referanser
Kaada/Patton

**Kaada/Patton** er samarbeidsprosjektet til den norske pianisten og komponisten John Erik Kaada og den amerikanske musikeren Mike Patton (Faith No More, Mr. Bungle og Tomahawk). Musikken deres er sammensatt av impulser, de fleste hentet fra den kjente delen av den klassiske musikken – romanser signert klassiske komponister som Béla Bartók, Maurice Ravel og Claude Debussy.

## Utgivelser
*(2004) *[[Romances (Kaada/Patton-album)|Romances]]*
*(2007) *[[Kaada/Patton Live|Live]]*
*(2016) *[[Bacteria Cult]]*

## Se også

* Kaada
* Mike Patton
* Ipecac Recordings

## Eksterne lenker
* 
* 
*  Kaada/Patton hos Ipecac
*  Kaada hos Ipecac
*  http://ipecac.com/artists/mike_patton Mike Patton] hos Ipecac
*  Kaadas offisielle nettsted
Trevor Francis

**Trevor John Francis** (1954–2023) var en engelsk fotballspiller og -trener som spilte i angrep for en rekke europeiske klubber og .

## Biografi
På klubbnivå var han tilknyttet Birmingham City FC, Nottingham Forest FC, Manchester City FC og Sheffield Wednesday FC i hjemlandet, UC Sampdoria og Atalanta BC i Italia samt Rangers FC i Skottland. Med Nottingham Forest under ledelse av Brian Clough var han med på å vinne Serievinnercupen, ved å score det avgjørende målet i finalen mot den svenske klubben Malmö FF, samt UEFA Super Cup i 1979/1980-sesongen. Etter denne sesongen ble han også nominert til Onze d'Or (årets fotballspiller i Europa), og endte til slutt opp som *Onze d'argent* bak vinneren Kevin Keegan.

Francis fikk tilsammen 52 kamper og tolv scoringer for Englands herrelandslag. Han ble tatt ut i troppen som representerte England VM i fotball 1982 i Spania.

I sin tid hos henholdsvis Queens Park Rangers og Sheffield Wednesday fungerte Francis som spillende manager. Han var etter sin aktive spillerkarriere også manager hos Birmingham City og Crystal Palace FC.

## Meritter
;Nottingham Forest
* Serievinnercupen: 1979
* UEFA Super Cup: 1979

;Sampdoria
* Coppa Italia: 1985

;Rangers
* Den skotske ligacupen: 1987

;Sheffield Wednesday
* Den engelske ligacupen: 1991

## Referanser


## Eksterne lenker
* 
* Footballdatabase.eu – Spillerprofilen til Trevor Francis
Trevor Brooking

**Trevor David Brooking** (født 2. oktober 1948 i London) er en tidligere engelsk fotballspiller som spilte midtbane. På klubbnivå var han gjennom hele sin aktive karriere på 18 år tilknyttet West Ham United, hvor han fikk tilsammen 528 seriekamper og scoret 88 mål. Med West Ham var han blant annet med på å vinne FA-cupen både i 1974/1975 og 1979/1980.

Brooking fikk også tilsammen 47 kamper og scoret fem mål for , og representerte England i EM i fotball 1980 i Italia og VM i fotball 1982 i Spania.

Brooking var i april 2003 midlertidig manager for West Ham United etter at Glenn Roeder hadde pådratt seg hjernesvulst, men lyktes ikke i å flytte klubben fra nedrykksstriden i Premier League. Etter at Roeder fikk sparken kun tre kamper av The Championship ut i 2003/2004-sesongen ble Brooking nok engang hentet inn igjen som midlertidig manager. Han ledet klubben én måned før klubben ansatte Alan Pardew som sin nye manager. 

Brooking ble i 1981 utnevnt til medlem (MBE) av Order of the British Empire og forfremmet til kommandør (CBE) i 1999. I 2004 ble han utnevnt til Knight Bachelor og derved adlet for innsats for britisk idrett. Han har etter dette rett til å føre tiltaleformen *[[sir]]* foran sitt navn. Han ble i 2009 også valgt inn i English Football Hall of Fame.

## Meritter
;West Ham United
* FA-cupen: 1974/1975 og 1979/1980.

## Referanser


## Eksterne lenker
* 
* Footballdatabase.eu – Spillerinfo
Digipost

**Digipost** er en digital postkasse og et nettsted utviklet av Posten Norge. Gjennom Digipost kan alle personer over 15 år med norsk fødselsnummer eller D-nummer få en egen «digital postkasse», tilsvarende den fysiske postkassen, som kan benyttes til sikker digital kommunikasjon mellom privatpersoner og private og offentlige virksomheter.

Ved registrering krever systemet at man identifiserer seg med BankID eller Buypass for å være sikker på at brukeren er den personen som vedkommende utgir seg for å være. Den digitale postkassen er personlig knyttet til brukerens fødselsnummer. Fødselsnummeret kobles med gateadressene som ligger i Postens adresseregister. I tillegg opprettes det en unik Digipost-adresse. Avsendere kan bruke Digipost-adresse, navn, postadresse eller postnummer for å sende digital post til brukerne av tjenesten.

I tillegg til postdistribusjon tilbys et dokumentarkiv hvor brukeren selv kan laste opp en kopi av sine egne dokumenter, og et kvitteringsarkiv, hvor brukere som har registrert sine betalingskort, kan få tilsendt en elektronisk kopi av kvitteringen når kortene brukes i butikker. Brukerne kan også legge regninger til forfall i banken direkte fra den digitale postkassen. Digipost har også en fysisk printtjeneste. Printtjenesten er et alternativ når mottaker ikke er en Digipost-bruker.

Digipost har mobilapplikasjoner for iPhone, iPad, iPod touch og Android, samt mobiltilpassede nettsider.

Systemet ble lansert våren 2011. I 2021 hadde tjenesten over 2,6 millioner brukere som kunne motta digitale brev fra over 800 offentlige virksomheter.

I februar 2014 besluttet regjeringen at offentlig sektor skulle gjøre digital kommunikasjon til hovedregel i kontakten med innbyggere og næringsdrivende. Posten Norge ble valgt som leverandør av digital post og meldingsformidling for det offentlige.

## Se også
* e-Boks

## Referanser


## Eksterne lenker
* 
*
Avantgardistisk jazz

**Avantgardistisk jazz** (også som *avant-jazz*) er en musikkstil og improvisasjon som kombinerer avantgardistisk kunstmusikk og komposisjoner med jazz. Den har sin opprinnelse tilbake til 1950-årene og utviklet seg særlig i 1960-årene. Begrepet var opprinnelig synonymt med frijazz, men er forskjellig ved at, til tross for sin distinkte frafall fra tradisjonell harmoni, den har en forhåndsbestemt struktur der improvisasjon kan finne sted. Denne strukturen kan være komponert note for note på forhånd, delvis eller helt.

## Historie
### 1950-årene
Avantgardistisk jazz har sin opprinnelse i midten til slutten av 1950-årene blant en gruppe improviserende musikere som avviste konvensjonene til bebop og postbop for å kunne tilsløre skillet mellom nedskrevet og spontan musikk. Avantgardistisk jazz kom til bli benyttet for å betegne jazzmusikk som skilte seg fra frijazz, som vektla struktur og organisering ved å benytte komponerte melodier, forandret, men uansett med forutbestemt taktart og tonalitet, og markert forskjell mellom solister og akkompagnement. Musikere identifisert med denne tidlige stadiet av stilen omfattet blant annet Cecil Taylor, Lennie Tristano, Jimmy Giuffre, Sun Ra, og Ornette Coleman.

### 1960-årene
John Coltranes eksperimentelle verk hadde stor innflytelse i løpet av tiåret. Alice Coltrane, hans hustru, var en talskvinne sammen med andre saksofonister, Archie Shepp, Pharoah Sanders og Albert Ayler. I Chicago begynte foreningen Association for the Advancement of Creative Musicians (AACM) å utøve deres egen variant av avantgardistisk jazz. AACM-musikerne (Muhal Richard Abrams, Anthony Braxton, Roscoe Mitchell, Hamid Drake, og The Art Ensemble of Chicago) tenderte å bevege seg mot en musikalsk eklektisisme. Poeten Amiri Baraka, en viktig person i Black Arts Movement, «den svarte kunstbevegelsen», spilte inn poetiske tekster i taleform med New York Art Quartet (*Black Dada Nihilismus*, 1964, ESP-Disk) og Sonny Murray (*Black Art*, 1965, Jihad).

## Kjente avantgardistiske jazzmusikere

*George Adams
*The Bad Plus
*Django Bates
*Han Bennink
*Ed Blackwell
*Ernest Dawkins
*Scott Fields
*Mike Garson
*Globe Unity Orchestra
*Joe Harriott
*Roy Haynes
*Theo Jörgensmann
*Jeanne Lee
*Joe McPhee
*Medeski, Martin, & Wood
*Misha Mengelberg
*Kenny Millions
*Don Pullen
*Sam Rivers
*Arto Tunçboyacıyan
*Alexander von Schlippenbach

## Referanser


## Litteratur
* Berendt, Joachim E. (1992): *The Jazz Book: From Ragtime to Fusion and Beyond*. Revidert av Günther Huesmann, overs. H. og B. Bredigkeit med Dan Morgenstern. Brooklyn: Lawrence Hill Books. ISBN 1-55652-098-0
* Kofsky, Frank (1970): *Black Nationalism and the Revolution in Music*. New York: Pathfinder Press.
* Mandel, Howard (2008): *Miles, Ornette, Cecil: Jazz Beyond Jazz*. Forord ved Greg Tate. New York City: Routledge. ISBN 0415967147
Neil Adams

**Neil Adams** (født 27. september 1958 i Rugby, Warwickshire) er en britisk judoka som vant flere OL-og VM-medaljer i kampsporten judo.

Hans prestasjoner inkluderer en gull-medalje i 1981 under World Championships i Maastricht, Nederland, i tillegg til mange sølv-medaljer under Sommer-OL i 1980 og 1984. I 1983 deltok han under Judo World Championships. Adams var også fem ganger europamester i judo. Adams er en bror til den avdøde profesjonelle bryteren Chris Adams, som selv hadde en vellykket karriere innen judo før han slo igjennom med bryting i 1978. Adams er gift med Nikki Adams (født Jenkins), en tidligere kanadisk olympisk mester i judo.

Han var den første britiske mannlige judo-mesteren som noensinne har vunnet en VM-tittelen, og han var den første britiske mannen som noensinne har holdt en VM-tittel samtidig som han har hatt en europeisk tittel i samme gren. Den 20. september 2008 ble han forfremmet til 8. Dan i en alder av 49 år.

Adams driver nå med undervisning innen judo overalt i verden. I mars 2009 trakk han seg som hovedtrener for det det walisiske Judo Association, en stilling han var blitt tildelt etter å ha blitt bedt om å overta denne oppgaven av hans nære venn og formann i foreningen, Keven Williams. Adams er i dag landslagstrener for Belgias landslag i judo.

## Eksterne lenker
*
Beppe Fenoglio

**Beppe Fenoglio** (født 1. mars 1922 i Alba i Italia, død 18. februar 1963 i Torino) var en italiensk forfatter, mest kjent for sine fortellinger om livet i Langhe og som partisan under den andre verdenskrig.  Den eneste oversettelse til norsk er *La malora* (1954) om livet blant fattige bønder i Piemonte under krigen.  Anmelderen Ketil Bjørnstad omtaler da Fenoglio som «einstøingen i italiensk litteratur, [han] arbeidet som eksportmedarbeider i et vinfirma helt til sin død i 1963». Fenoglio døde av tuberkulose, og de fleste utgivelsene var posthumt.  Stilen har vært karakterisert som ironisk, knapp, sannhetssøkende og antiteoretisk, ikke ulik Ernest Hemingway.
## Utgivelser
* 
* 
** 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
## Referanser


## Eksterne lenker
* 
*
Chris Allison

**Christopher John Allison** (født 1962) er en britisk politioffiser ved Metropolitan Police Service i London i England. Han er per januar 2011 ansatt som assisterende kommissær. Han hadde politiansvaret for OL og Paralympics. Under hans tid i tjenesten, har han sittet i en rekke forskjellige avdelinger ettersom han har blitt forfremmet oppover i gradene. 

Han ble i dronningens nyttårsliste (*New Year's Honours List*) for 2006 utnevnt til medlem (MBE) av Order of the British Empire. 

## Referanser
John Pott

**Robert Laslett John Pott** (født 14. juli 1919 i Khartoum, i det da anglo-egyptiske Sudan, død 23. april 2005) var sjef for et kompani under slaget om Arnhem i Nederland i september 1944.

John Potts militære historie ble ikke mer allment kjent før på 2000-tallet, på grunn av en sang som ble skrevet om ham av hans barnebarn, Joel Pott. Joel Pott var vokalist i det Ivor Novello Award-vinnende indie rock-bandet Athlete. Hans far var også militær og tjenestegjorde i Sudan Defence Force.

Pott ble utdannet ved Wellington College og deretter begynte han ved Royal Military Academy Sandhurst. Den 1. juli 1939, hadde han oppdrag som fenrik i King's Own Royal Regiment som var stasjonert i Lancaster) og han var utstasjonert i det britisk-styrte India. I India møtte Pott Anna Frost og de giftet seg i 1941. På samme dag som ekteskapet deres begynte, ble Pott innkalt til frontlinjen, og det nygifte ekteparet fikk ikke se hverandre på atten måneder etter at de hadde giftet seg. Han hadde blitt forfremmet igjen, den 1. januar 1941. Hans bataljon ble sendt til Midtøsten og han tjenestegjorde og ble såret der i 1942.

Senere på året ble bataljonen hans sendt videre til Kypros, og deres transportskip ble torpedert på veien dit. I 1943 vervet Pott seg til det britiske fallskjermregimentet. Han deltok under den allierte invasjonen av Italia. Dagen etter at han ledet sitt eget kompani hans i en krigssituasjon for første gang, ble han beordret til å overta to bondegårder som ble holdt av tyske styrker. Han ble anbefalt til medaljen Military Cross fra hans brigadesjef John Hackett.

John Pott ble i tillegg til Military Cross tildelt Order of the British Empire for hans tjenester for Storbritannia under den andre verdenskrig. Han døde i 2005, i en alder av 86 år.
Omloop Het Nieuwsblad 2011

**[[Omloop Het Nieuwsblad]] 2011** var den 66. utgaven av sykkelrittet Omloop Het Nieuwsblad. Rittet ble til og med 2008 kalt *Omloop Het Volk*. Rittet ble arrangert lørdag 26. februar 2011 og hadde kategori 1.HC. Fjorårsvinneren Juan Antonio Flecha ble slått på målstreken av Sebastian Langeveld.

## Lagene
* **ProTeam:** AG2R-La Mondiale, BMC Racing Team, Garmin-Cervélo, Team HTC-Highroad, Katjusja, Leopard-Trek, Omega Pharma-Lotto, Quick Step, Rabobank, Team Sky, Vacansoleil-DCM

* **Profesjonelle kontinentallag:** Acqua & Sapone, Bretagne-Schuller, Cofidis, Europcar, FDJ, Landbouwkrediet, Team NetApp, Saur-Sojasun, Skil-Shimano, Topsport Vlaanderen-Mercator, Verandas Willems-Accent

## Resultat
Cristofano Malvezzi

**Cristofano Malvezzi** (1543 eller 1547 – 1599) var en italiensk organist og komponist fra renessansen.

Malvezzi overtok i 1571 posten som kapellmester ved *San Lorenzo* i Firenze etter Francesco Corteccia.

Ved siden av enkelte madrigaler og andre verk skapte Malvezzi med de såkalte *[[Intermedio|intermedi]]* (en form for mellomspill ved oppføringer av skuespill) tidlige forløpere for operaformen.

Broren *Alberigo Malvezzi* (ca. 1550–1615) var også organist og komponist.

## Referanser


## Kilder
* 

## Eksterne lenker
* 
*
Ade Adepitan

**Adrian Olayiwola «Ade» Adepitan** (født 27. mars 1973) er en britisk TV-programleder og en kjent utøver av rullestolsbasketball.

Adrian Adepitan ble rullestolbruker etter å ha blitt rammet av polio som treåring. Takket være sterke armer er han en dyktig dykker. Adepitan var en av spillerne på det britiske basketballandslaget som vant bronsemedalje under de paralympiske sommerlekene i Athen i 2004. Laget vant gull i 2005 under Paralympics World Cup som ble arrangert i Manchester i Storbritannia.

Adepitan har blitt utnevnt til høy beskytter av idrett for funksjonshemmede i Storbritannia. Han er også en av høy beskytter av Go Kids Go! (tidligere kalt Foreningen for rullestolbrukende barn, en organisasjon som lærer unge rullestolbrukere å bli mer selvstendige og mer mobile. Adepitan jobber som programleder for BBC. I 2005 dukket han opp i Beyond Boundaries som krysset Nicaragua sammen med flere andre funksjonshemmede.

I 2005 mottok Adepitan Order of the British Empire (MBE) for sin innsats for å få funksjonshemmede til å drive idrett. Loughborough University kreerte ham til æresdoktor for å hedre hans fremragende arbeid for funksjonshemmede sportsutøvere i Storbritannia. Han mottok en Lifetime Achievement Award fra University of East London i 2010, og i november samme år ble han kreert til æresdoktor ved dette universitetet.

## Referanser


## Eksterne lenker
* 
* 
*
The King of Limbs

***The King of Limbs*** er det åttende studioalbumet av det engelske bandet Radiohead. Albumet ble utgitt 18. februar 2011 for mp3 og wav-nedlastning på Radioheads egen hjemmeside. Etter utgivelsen ble to sanger utgitt, «Supercollider» og «The Butcher», som begge ble spilt inn under innspillingen til albumet.

## Sporliste
#«Bloom»
#«Morning Mr Magpie»
#«Little By Little»
#«Feral»
#«Lotus Flower»
#«Codex»
#«Give Up the Ghost»
#«Separator»

## Eksterne lenker
*
Musikkåret 1811

## Hendelser

## Klassisk musikk
*Ludwig van Beethoven – *[[Piano Trio No. 7 (Beethoven)|Piano Trio No. 7]]* ("Erkehertugen"); Singspiel – *[[Die Ruinen von Athen]]* ("Athens ruiner")
*William Crotch – *Palestine* (oratorium) med libretto av Reginald Heber
*Johann Nepomuk Hummel – *12 tyske danser og koda for Redout-Deutsche*
*Peter Casper Krossing – Symfoni i C-moll
*Giacomo Meyerbeer – *Gott und die Natur* (oratorium)
*Franz Xaver Wolfgang Mozart – *Piano Concerto No. 1* i C-dur opus 14 (https://web.archive.org/web/20070928170954/http://www.classicalmusicguide.com/phpBB2/viewtopic.php?t=11151&sid=9ff2150eecccdc30652092b43683a2c6)
*George Onslow – *Duo for piano 4 hender nr 1 i E-moll *

## Opera
*Carl Maria von Weber – *Abu Hassan*

## Fødsler

## Dødsfall


Hoffnas_Ignaz_Fränzl.jpg|Ignaz Fränzl(1736-1811)
Dorothea_Wendling-Spurni.jpg|Dorothea Wendling(1736-1811)
FranzBrendel.jpg|Franz Brendel(1811-1868)
Camille_Stamaty.jpg|Camille Stamaty(1811-1870)
Mademoiselle_Ambrosiny.jpg|Mademoiselle Ambroisine(1811-1882)
Ferdinand Hiller2.jpg|Ferdinand Hiller(1811-1885)
Franz Liszt by Pierre Petit.png|Franz Liszt(1811-1886)
Eduard_Magnus_Bildnis_Wilhelm_Taubert.jpg|Wilhelm Taubert(1811-1891)
Ambroise_Thomas_2.jpg|Ambroise Thomas(1811-1896)
Aristide_Cavaillé-Coll.jpg|Aristide Cavaillé-Coll(1811-1899)
153-Maria_Adolfina_Fägerstedt-PST7.jpg|Adolfina Fägerstedt(1811-1902)


## Referanser
Intermedio

**Intermedio**, eller **intermezzo** var i den italienske renessansen en forestilling, gjerne med dans, som ble framført som mellomakt i skuespill oppført for å feire spesielle hendelser ved hoffet. 
__NOTOC__
I byer som Firenze og Ferrara var herskerfamilienes bryllup (eller lignende statlige arrangementer) den vanligste anledningen til storslåtte intermedier. De best dokumenterte ble oppført under Medici-familiens bryllupsfester: storhertugen av Toscana finansierte i 1589 ikke mindre enn 18 festivalbøker og andre trykksaker i forbindelse med bryllupet til Ferdinando de' Medici og Christina av Lorraine.

Blomstringstida var seint på 1500-tallet, men det ble skrevet og framført intermedier fra seint 1400-tall og gjennom hele 1600-tallet. Etter 1600 gikk formen inn i operaen, eventuelt som mellomspill. I enkelte sammenhenger kunne det fortsatt brukes intermedier i skuespill.

## Lignende former utenfor Italia
En lignende form utviklet seg i Frankrike på samme tid som i Italia. Den franske formen ble kalt *intermède* og var mer basert på dans enn den italienske. 

Engelske masques har mange likheter med det italienske intermedio, men opphavet var ikke som en "filler" mellom aktene. 

Intermezzoet i 1700-tallets  opera seria viser trekk fra renessanseformen og var korte komiske mellomspill som ble plassert mellom aktene i de ellers «heroiske» seria-verkene.

Den nordtyske kirkemusikk-komponisten Thomas Selle flettet flerkorige motetter som han kalte *Intermedien* inn mellom bibelhistoriene i sine pasjoner for å oppsummere og kommentere fortellingene.

## Referanser


## Kilder
* 
* Artikkelen «Intermedio», i *[[The New Grove Dictionary of Music and Musicians]]*, red. Stanley Sadie.  20 bind.  London, Macmillan Publishers Ltd., 1980.  ISBN 1-56159-174-2

## Litteratur
* Warren Kirkendale, *Emilio De' Cavalieri Gentiluomo Romano*, (Florence, 2001).
* Alois Nagler, *Theatre Festivals of the Medicis 1539-1637*, 1964, Yale UP
* *The New Harvard Dictionary of Music*, red. Don Randel.  Cambridge, Massachusetts, Harvard University Press, 1986.  ISBN 0-674-61525-5
* Reed, Sue Welsh & Wallace, Richard (red.), *Italian Etchers of the Renaissance and Baroque*, 1989, Museum of Fine Arts, Boston, ISBN 0-87846-306-2 eller 304-4 (paperback)
* James Saslow: ''The Medici Wedding of 1589', Yale University Press, 1996
Marie Elisabeth av Sachsen

**Marie Elisabeth av Sachsen**, (født 22. november 1610 i Dresden, død 24. oktober 1684 i Husum) var hertuginne av Slesvig-Holsten-Gottorp, datter av Johan Georg I av Sachsen og Magdalena Sibylla av Brandenburg.

I 1630 ble hun gift med Frederik III av Slesvig-Holsten-Gottorp. Hun ble enke i 1659 og flyttet året etter til sitt enkesete Husum slott, som hun gjorde til et kultursentrum som mesenat for kunstnere. Hun skrev en tolkning av bibelen i 1664.    

## Barn
#Sophie Auguste av Slesvig-Holsten-Gottorp (1630–1680)
#Magdalena Sibylla av Slesvig-Holsten-Gottorp (1631–1719)
#Johann Adolf av Slesvig-Holsten-Gottorp (1632–1633)
#Marie av Slesvig-Holsten-Gottorp (1634–1663), gift med Ludvig VI av Hessen-Darmstadt
#Friedrich av Slesvig-Holsten-Gottorp (1635–1654)
#Hedvig Eleonora av Holstein-Gottorp (1636–1715), gift med Karl X Gustav av Sverige 
#Adolf Gustav av Holstein-Gottorp (1637-1637)
#Johann Georg av Slesvig-Holsten-Gottorp (1638–1655), fyrstbiskop i Lübeck 1655
#Anna Dorothea av Slesvig-Holsten-Gottorp (1640–1713), abbedisse i Quedlinburg
#Christian Albrecht av Slesvig-Holsten-Gottorp (1641–1695), erkebiskop i Lübeck 1655-1666, hertug av Gottorp 1659, gift med Frederikke Amalie 1667
#Gustav Ulrich av Holstein-Gottorp (1642-1642)
#Christine Sabine av Holstein-Gottorp (1643–1644)
#August Frederik av Slesvig-Holsten-Gottorp (1646–1705), erkebiskop i Lübeck 1666
#Adolf av Holstein-Gottorp (1647–1648)
#Elisabeth Sofie av Holstein-Gottorp (1647–1647)
#Auguste Marie av Slesvig-Holsten-Gottorp (1649–1728), gift med Fredrik VII av Baden-Durlach

## Referanser


## Eksterne lenker
* Biografi hos Runeberg
Folke Mikaelsson

**Sven Olof Folke Mikaelsson** (født 9. september 1933 i Haverö), svensk skihopper som representerte Djurgårdens IF.

Han deltok i ett renn i den tysk-østerrikske hoppuka 1957/58 og endte uplassert i sammendraget. I 1959/60 ble han nummer 11 sammenlagt, med 4.-plass i Innsbruck 3. januar 1960 som beste plassering i enkeltrenn. Han ble nummer 3 i hopprennet i Lahtis 24. februar 1957. Samme år ble han svensk mester i skihopping.

Folke Mikaelsson fikk Sällskapet Gamla Djurgårdares gullplakett i 1957.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Lahden Kaupunginmuseo (Lahtis Bymuseum): Resultater spesielt hopp 24. februar 1957  (besøkt 18. februar 2011)
* Svenska Skidförbundet: Backe/nordisk kombination (svenske mestere, besøkt 18. februar 2011)
* Svensk Filmdatabas: Folke Mikaelsson (besøkt 18. februar 2011)
* DIFarkivet.se: Sällskapet Gamla Djurgårdare (besøkt 18. februar 2011)

## Eksterne lenker
*
Jhala Nath Khanal

**Jhala Nath Khanal** (nepali: झलनाथ खनाल), født 20. mai 1950, er en nepalsk politiker som har vært Nepals statsminister siden februar 2011. Han er formann i Nepals Kommunistiske Parti (forente marxist-leninister) og leder for partiet i den konstituerte forsamlingen.

## Tidlig karriere
Khanal første politiske medlemskap var i Nepal Kamyunishta Parti (Marksbadi Leninbadi), hvor han også var generalsekretær fra 1982 til 1986. Senere meldte han seg inn i Nepals kommunistiske parti (Forente marxist-leninister). Khanal var en periode informasjons- og kommunikasjonsminister i koalisjonsregeringen i 1997.

Khanal vant mandatet for valgkretsen Ilam-1 under valget til den konstituerende forsamlingen i 2008. Han ledet Nepals kommunistiske parti (Forente marxist-leninister) som generalsekretær fra 2008 til februar 2009 og ble valgt til formann 16. februar 2009.

## Statsminister

Den 3. februar 2011, etter sju måneders politisk stillstand hvor ingen kandidat kunne få tilstrekkelig mange stemmer til å bli valgt til statsminister, ble Jhala Nath Khanal valgt til statsminister av Nepals konstituerende forsamling. Khanal fikk 368 stemmer av de 601 mulige i parlamentet, hans nærmeste konkurrenter, Ram Chandra Poudel fra Nepals Kongressparti og Bijay Kumar Gachhedar fra Madhesi Janaadhikar Forum, fikk henholdsvis 122 og 67 stemmer.

Nepal hadde ingen egentlig regjering etter at Madhav Kumar Nepal gikk av i juni 2010. Til tross for seksten avstemninger i parlamentet siden juli kunne ingen ny statsminister velges, då ingen av de politiske partiene lyktes å få majoritet. Den 3. februar 2011 trakk så Nepals største parti, Nepals kommunistiske parti (maoistisk), tilbake sin kandidat, Prachanda, og stilte seg bak Khanal, som dermed ble Nepals tredje statsminister siden landet ble en republikk i 2008. 

Khanals umiddelbare oppgaver som statsminister er blant annet å forberede en ny republikansk konstitusjon før 28. mai og å forhandle om fremtiden for cirka 20&nbsp;000 væpnede maoistrebeller.

## Referanser
Karl Ludvig av Baden

**Karl Ludvig av Baden** (født 14. februar 1755 i Karlsruhe, død 16. desember 1801 i Arboga i Sverige) var sønn av  storhertug Karl Fredrik av Baden og Luise Caroline av Hessen-Darmstadt.

Karl Ludvig av Baden giftet seg med sin kusine Amalia av Hessen-Darmstadt. Han omkom i en ulykke utenfor Arboga i forbindelse med et besøk i Sverige.

## Barn
# Karolina Fredrika av Baden (1776-1841; gift med Maximilian I av Bayern).
# Louise Marie (Elisabeth) (1779-1826; gift med Aleksander I av Russland).
# Frederike av Baden (1781-1826; gift med Gustav IV Adolf av Sverige) (skilt 1812)
# Marie av Baden (1782-1808; gift med Friedrich Wilhelm, hertug av Braunschweig-Wolfenbüttel ).
# Karl Fredrik (1784–1785)
# Karl av Baden (1786-1818; gift med Stephanie de Beauharnais (Deres datter → Louise av Baden giftet seg med sin fetter Gustav Gustavsson av Wasa)
# Vilhelmina (1788-1836; gift med storhertug Ludvig II av Hessen-Darmstadt).

## Referanser
Catherine Aird

**Catherine Aird** (født 20. juni 1930 i Huddersfield i Yorkshire i England) er pseudonymet til den engelske forfatteren **Kinn Hamilton McIntosh**. Hun har forfattet mer enn tjue krimromaner og flere novellesamlinger. Hennes intelligente og litterære romaner med kløktige intriger om politiets etterforskning minner en del om bøkene til blant annet Martha Grimes, Caroline Graham, og Margaret Yorke.

## Biografi
McIntosh ble utdannet ved Waverley School og senere studerte hun ved Greenhead High School, begge skolene ligger på hennes hjemsted Huddersfield. Som ung voksen, ble hun stadig sengeliggende på grunn av en alvorlig sykdom. Hennes aller første roman, *The Religious Body*, ble publisert i 1966.

Aird fungerte som leder for Crime Writers' Association i 1990–1991. Hun har blitt tildelt en æres mastergrad fra Universitetet i Kent og fra Crime Writers Association har hun har blitt tildelt en pris for hennes livslange innsats som forfatter. Hun har også blitt gjort til medlem av Order of the British Empire for hennes mange forfatter-verk. Hun er bosatt i landsbyen Sturry, i nærheten av Canterbury, Kent og hun er aktiv i landsbylivet.

Aird er best kjent for sin vellykkede bokserie *Chronicles of Calleshire*, som er en serie kriminalromaner som er blitt satt til det fiktive grevskapet Calleshire i England. Hun har også forfatter flere andre historier som er lagt til stille landsbyer, og hun var redaktør og medvirkende forfatter på verker som andre forfattere var hovedforfattere av.

I 2015 ble hun belønnet med britiske Crime Writers' Associations høyeste utmerkelse, The Diamond Dagger for et kriminallitterært forfatterskap av særlig høy kvalitet.

## Delvis bibliografi
* *The Religious Body* (1966)
* *A Most Contagious Game* (1967)
* *Henrietta Who* (1968)
* *The Complete Steel* (1969)
* *A Late Phoenix* (1970)
* *His Burial Too* (1973)
* *Slight Mourning* (1975)
* *Parting Breath* (1977)
* *Some Die Eloquent* (1979)
* *Passing Strange* (1980)
* *Last Respects* (1982)
* *Harm's Way* (1984)
* *A Dead Liberty* (1986)
* *The Body Politic* (1990)
* *A Going Concern* (1993)
* *Injury Time* (1994)
* *After Effects* (1996)
* *Stiff News* (1998)
* *Little Knell* (2001)
* *Amendment of Life* (2002)
* *Chapter and Hearse* (2003)
* *A Hole in One* (2005)
* *Losing Ground* (2007)
* *Past Tense* (2010)

## Referanser


## Eksterne lenker
* 
*
Intimate and Live (DVD)

***Intimate and Live*** er DVD-utgivelsen av Kylie Minogues turné *Intimate and Live Tour*.  Den ble filmet i Sydney den 1. juli 1998 og utgitt den 23. juli 2002.

## Sporliste
#«Too Far»
#«What Do I Have to Do?»
#«Some Kind of Bliss»
#«Put Yourself in My Place»
#«Breathe»
#«Take Me with You»
#«I Should Be So Lucky»
#«Dancing Queen»
#«Dangerous Game»
#«Cowboy Style»
#«Step Back in Time»
#«Say Hey»
#«Free»
#«Drunk»
#«Did It Again»
#«Limbo»
#«Shocked»
#«Confide in Me»
#«The Loco-Motion»
#«Should I Stay or Should I Go»
#«Better the Devil You Know»

## Referanser


## Eksterne lenker
* ''Intimate and Live'' på Allmusic
Reginald Teague-Jones

**Reginald Teague-Jones** (født 1890, død 16. november 1988) var en britisk politiker og etterretningsoffiser.

Han var aktiv innen britisk etterretning og var i den forbindelse utstasjonert på steder som Kaukasus og Sentral-Asia under den russiske borgerkrigen. Hans far var en språklærer, og døde da Reginald fremdeles var et barn. Han ble utdannet ved et tysk skole som spesialiserte seg på språk der han lærte seg språkene fransk, tysk og russisk. Han tilbrakte senere to år med å studerte ved King's College i London, men han droppet ut derfra uten å ta noen grad.

I 1910, i en alder av 21 år, begynte han hos det indiske politiet, og han ble snart overført til den britisk-indiske regjeringens utenriks-og politiske avdeling. I 1917 ble han med til den militære etterretningen, og han fikk ansvaret for Den persiske gulf. Krigen i Midtøsten var på dette tidspunktet inne i en kritisk fase som følge av sammenbruddet av de russiske styrkene etter oktoberrevolusjonen i Russland.
Clipse

**Clipse** er en hiphopduo bestående av brødrene Pusha T (født Terrence Thornton i 1977) og *Malice* (født Gene Thornton i 1973) som ble startet i 1992. Duoen er tilknyttet produksjonsteamet The Neptunes.

Clipse har gitt ut fem album:
* 1999: *Exclusive Audio Footage*
* 2002: *Lord Willin*'
* 2006: *Hell Hath No Fury*
* 2009: *Til The Casket Drops*
* 2025: *Let God Sort Em Out*

## Eksterne lenker
* 
* 
* 
*
Danuta Haremska

**Danuta Helena Haremska** (født 18. februar 1954) er en polskfødt, norsk kunstner. Hun arbeider med skulptur, tegning og installasjon, og er også kjent for sin medaljekunst. Haremska er førsteamanuensis ved Kunsthøgskolen i Oslo, der hun arbeider i avdelingen med ansvar for metall- og smykkekunst.

Haremska har sin utdannelse fra kunstakademiet i Poznań. I 1983 flyttet hun til Norge. Hun har hatt egne separatutstillinger og deltatt i en rekke kollektivutstillinger, blant annet har hun flere ganger vært representert på Høstutstillingen og på internasjonale medaljeutstillinger i regi av FIDEM. Haremska er førsteamanuensis ved Kunsthøgskolen i Oslo og har undervist ved Statens håndverks- og kunstindustriskole. 

Utførelse av mynt og medaljer er et særlig aspekt ved Haremskas kunstneriske virke. Hun har vunnet flere priser og konkurranser for sin medaljekunst, blant for sin minnemedalje i anledning av 150-året for Edvard Griegs fødsel. For Norges Bank har hun utformet reversmotiver til en serie minnemynter i sølv i anledning feiringen av hundreåret for  unionsoppløsningen, etter å ha vunnet en juryert konkurranse. Hun har også vært medlem av Norges Banks pregkomité, som behandler spørsmål om utforming av norsk mynt. Haremska har utført flere medaljer for Den Kongelige Mynt på Kongsberg og har også utformet medaljer for firmaene Det Norske Myntverket og Samlerhuset. Arbeider av henne er innkjøpt av Cabinet des Médailles et Monnaies i Paris. 

Haremska har vært styremedlem i Norsk Billedhoggerforening.

## Referanser


## Eksterne lenker
* Medaljer av Danuta Haremska i Universitetsmuseenes mynt- og medaljesamlinger
Musikkåret 1711

__TOC__
## Hendelser
*John Shore finner opp stemmegaffelen.
*24. februar: Georg Friedrich Händels opera *Rinaldo* uroppføres som den første av i alt minst 25 operaer som komponisten oppførte ved teatret ved Haymarket i tidsrommet fram til 1739.

## Klassisk musikk
*Francesco Manfredini – *Concerto for 2 trompeter i D-dur*
*Marin Marais – *Pièces de Viole*
*Antonio Vivaldi – * L'Estro armonico* (Op. 3), utgitt i Amsterdam

## Opera
*Reinhard Keiser – *Croesus*
*Johann Friedrich Fasch – *Clomire*
*Georg Friedrich Händel – *[[Rinaldo (opera)|Rinaldo]]*, 24. februar
*Nicola Porpora – *Flavio Anicio Olibrio*

## Fødsler

## Dødsfall


Fil:Thomas_Ken.jpg|Thomas Ken(1637–1711)
Fil:William_Boyce.jpg|William Boyce(1711–1779)


## Referanser


## Eksterne lenker
*
Kommuner i departementet Hautes-Pyrénées

Dette er en liste over de 474 kommunene i departementet Hautes-Pyrénées i regionen Occitanie i Frankrike. Per 1. januar 2022 er antall kommuner redusert til 469.

* (CAT) Communauté d'agglomération of Grand Tarbes, dannet 2000.
Kommuner i departementet Lot

Dette er en liste over de 340 kommunene i departementet Lot i regionen Occitanie i Frankrike. Per 1. januar 2022 er antall kommuner redusert til 313.

## Eksterne lenker
Liste over kommuner i Lot (fr)
Joy & Breath of Eternity

***Joy & Breath of Eternity*** er et musikkalbum med Alf Emil Eik, utgitt i 1979. Dette er hans første og eneste plate som soloartist.

## Sporliste

# «Morning Glory» (Alf Emil Eik) 2:41
# «Joy Part 1» (Alf Emil Eik) 6:09
# «Joy Part 2» (Alf Emil Eik) 2:24
# «To You» (Alf Emil Eik) 4:13
# «Crying» (Alf Emil Eik) 4:15
# «Care» (Alf Emil Eik) 5:00
# «Man of the Present Age Part 1» (Alf Emil Eik) 1:22
# «Man of the Present Age Part 2» (Alf Emil Eik) 2:09
# «Man of the Present Age Part 3» (Alf Emil Eik) 3:17
# «Breath of Eternity» (Alf Emil Eik) 7:31
# «March of Earth» (Alf Emil Eik) 3:12
# «Heart» (Alf Emil Eik) 3:26
# «After All» (Alf Emil Eik) 1:12
# «After the End» (Alf Emil Eik) 1:23
### Bonus-CD 2010
# «Crying (Lang Versjon)» 8:18
# «Joy Part II (Bogus Bonus)» 3:12
# «Crying (Interlude)» 2:26
# «To You (Lang Versjon)» 11:23
# «March of the Earth (Introlude)» 1:01
# «Joy (Prins Thomas Diskomiks)» 11:57
# «Joy Part I (Rough Multitrack Edit)» 7:12
# «March of the Earth (Lang Versjon)» 7:37

## Medvirkende
### Musikere
* Alf Emil Eik - sang, trommer, gitarer, bass, piano, mellotron, synth, clavinet, congas, bongo, treblokk, kubjelle, vibraslap, cabasa, tamburin, sandpapir, bjelle, pauke, klokkespill, håndklapp, gong, kor, båndopptak, låtskriver, arrangement, tekniker, miksing, produsent 
* Iris Reutz - sang på *Heart*
* Svend Undseth - saksofonsolo på *Joy Part 1* og saksofon & fløyte på *Breath of Eternity*
* Anne Engh - vokal på *Crying*
* John-Erik Holtan - akustisk pianosolo på *Joy Part 1*
* Lindstrøm - produsent, synth (2010)

### Øvrige medvirkende
* Joakim Haugland - produsent 
* Tormod Flobak - coverfoto, design
* Rune Mortensen - CD-design 
## Eksterne lenker
* Joy & Breath of Eternity
Kommuner i departementet Tarn

Dette er en liste over de 324 kommunene i departementet Tarn i regionen Occitanie i Frankrike. Per 1. januar 2022 er antall kommuner redusert til 314.


(CAC) Communauté d'agglomération de Castres-Mazamet, dannet i 2000.
(CAA) Communauté d'agglomération de l'Albigeois, dannet i 2003.
FIDEM

**FIDEM** eller **Fédération Internationale de la Médailles d'Art** er en internasjonal organisasjon for fremme av medaljekunst. Organisasjonen ble grunnlagt i 1937. FIDEM sammenkaller til internasjonale kongresser, arrangerer utstillinger over kunstmedaljer, avholder premiekonkurranser innen medaljekunst og utgir bladet *Médailles*. 

FIDEM avholdt sin første internasjonale medaljeutstilling i 1949. Utstillinger arrangeres hvert annet år. Norske medaljekunstnere som Øivind Hansen og Danuta Haremska har vært representert ved FIDEMs biennaler.  

Organisasjonen er virksom i 40 land. Norsk Billedhoggerforening har vært tilsluttet organisasjonen. Hvert land har en delegat og en visedelegat i den internasjonale føderasjonen. Norsk delegat er professor Henrik von Achen, mens medaljøren Ingrid Austlid Rise er visedelegat.

## Referanser


## Eksterne lenker
* Fédération Internationale de la Médailles d'Art